Stokvis met spek, tamatie en olywe
JY LEES NOU Stokvis met spek, tamatie en olywe
Die spek gee die delikate vis nie net geur nie, maar keer ook dat dit uitdroog as jy dit panbraai.
Spekvet en gesond
4 porsies ferm stokvis
4-8 repe strepiespek
1 eetlepel sondroogtamatiepesto
1 blik (400 g) gekapte tamaties met kruie
12 groen olywe, gesny
½ klein rooiui, in dun skyfies gesny
vars brood om die sous op te mop
1. Rol elke stuk vis in een of twee spekrepies toe en druk dit stewig vas met tandestokkies. Verhit ’n dikboompan met die olyfolie en braai die vis oor matige hitte tot die spek aan albei kante mooi goudbruin is.
2. Roer die pesto, tamatie, olywe en ui by en meng alles versigtig deur. Prut dit vir ’n paar minute tot die sous deurwarm en die vis net-net gaar is.
3. Geur die sous na smaak met sout en peper en sit dit voor met brood. ’n Stooisel vars basilie- of koljanderblare sal die smake natuurlik heerlik lig, maar dis nie noodsaaklik nie.
Hoe beter die gehalte van die spek en vis wat jy gebruik, hoe beter die gereg.
Meer oor: kampkos| weg ry sleep julie 2020
Potbrood met olywe